Dieglių naftos telkinys

Dieglių naftos telkinys – eksploatuojamas naftos telkinys, esantis Stonaičių kaime, 2,6 km į pietryčius nuo Dieglių kaimo (Saugų sen.), Šilutės rajone. Telkinį eksploatuoja UAB „Minijos nafta“, kuri geologinio tyrimo darbus ir naftos gavybą telkinyje vykdo nuo 1999 m. Naftos telkinys buvo atrastas 1972 m. Dieglių lokaliame pakilime išgręžus pirmąjį gręžinį.Naftos rado daugiau nei tikėjosi

 Naftos išteklių kiekis 

2014 m. pradžioje perskaičiavus telkinio naftos išteklius, paaiškėjo, kad jie didesni, nei buvo nustatyta ankstesnių tyrimų metu. Lietuvos geologijos tarnybos aprobuotų pradinių geologinių naftos išteklių kiekis šiame telkinyje yra 1 131,69 tūkst. tonų. Šiuos duomenis palyginus su 1975 m. tyrimų duomenimis, paaiškėjo, kad geologiniai naftos telkinio ištekliai yra beveik 47 proc., o išgaunamieji naftos ištekliai – beveik 39 proc. didesni nei buvo nustatyta ankstesnių tyrimų metu.

 Detaliai išžvalgytieji ištekliai:O. Zdanavičiūtė. Naftos gavybos verslo plėtojimo galimybės
 pradiniai geologiniai: 770 tūkst. t.
 pradiniai išgaunamieji: 217 tūkst. t.
 Iš viso išgauta naftos: 250,9 tūkst. t.
 Išeksploatuota išteklių dalis: 115,62 proc. (naftos išgauta daugiau, nei buvo apskaičiuoti pradiniai išgaunamieji ištekliai)
 Naftos išgavimo koeficientas: 0,33

 Duomenys apie naftos telkinį 

Pagal Lietuvos geologijos tarnybos Naudingųjų iškasenų telkinių žemėlapio duomenis:Lietuvos geologijos tarnyba. Naudingųjų iškasenų telkinių žemėlapis
 Registro nr. 1880
 Pavadinimas: Diegliai
 Registravimo data Žemės gelmių registre: 1997-07-17
 Išteklių rūšis: nafta
 Būklė: naudojamas
 Koordinatės: 342009, 6159000 (LKS)
 Adresas: Šilutės raj., Stonaičiai

 Šaltiniai 

Kategorija:Šilutės rajono savivaldybė
Kategorija:Lietuvos naftos telkiniai